
REFERAT DE APROBARE

la proiectul de hotărâre privind modificarea Hotărârii Consiliului Județean Maramureș nr. 253/2026 privind aprobarea Regulamentului de organizare și funcționare a Comisiei de acord unic a județului Maramureș

Având în vedere:
- Regulamentul de organizare și funcționare a Comisiei de acord unic a județului Maramureș, aprobat prin Hotărârea Consiliului Județean Maramureș nr. 253/2026, și necesitatea corelării acestuia cu termenele și procedurile stabilite prin Legea nr. 169/2026 privind Codul amenajării teritoriului, urbanismului și construcțiilor, precum și cu formularele aprobate prin Ordinul ministrului dezvoltării, lucrărilor publice și administrației nr. 975/2026 și prin Ordinul ministrului dezvoltării, lucrărilor publice și administrației nr. 1.022/2026;
- verificările efectuate de Direcția Arhitect Șef asupra regulamentelor comisiilor de acord unic constituite la nivelul județului și al municipiului reședință de județ, din care au rezultat necorelări privind termenul de emitere a avizelor și acordurilor, momentul de la care curg termenele, delimitarea atribuțiilor secretariatului de cele ale emitenților și componența instituțională a Comisiei;
- natura modificărilor necesare, care corectează și corelează prevederile regulamentului cu Codul și cu ordinele emise în aplicarea acestuia, fără a afecta concepția generală și caracterul unitar al regulamentului, astfel încât, potrivit art. 59 și art. 61 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, Hotărârea Consiliului Județean Maramureș nr. 253/2026 se modifică prin înlocuirea celor două anexe, rămânând în vigoare;
- prevederile art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

În conformitate cu cele mai sus prezentate, propun spre aprobare plenului Consiliului Județean Maramureș proiectul de hotărâre privind modificarea Hotărârii Consiliului Județean Maramureș nr. 253/2026 privind aprobarea Regulamentului de organizare și funcționare a Comisiei de acord unic a județului Maramureș, în forma prezentată.

